หุ้นปิดบวก 6.80 จุด
SET ช่วงเช้าปิดที่ระดับ 735.74 จุด เพิ่มขึ้น 6.80 จุด(+0.93%)มูลค่าการซื้อขาย 10,540.79 ล้านบาท&nbsp; แกว่งตามตลาดภูมิภาค-ดาวโจนส์ฟิวเจอร์บวกช่วยหนุน
27 พ.ค. 2553

SET ช่วงเช้าปิดที่ระดับ 735.74 จุด เพิ่มขึ้น 6.80 จุด(+0.93%)มูลค่าการซื้อขาย 10,540.79 ล้านบาท  แกว่งตามตลาดภูมิภาค-ดาวโจนส์ฟิวเจอร์บวกช่วยหนุน
นักวิเคราะห์ฯเผยตลาดหุ้นไทยเช้านี้แกว่งตามตลาดภูมิภาคที่บวกกันทั่วหน้า และได้แรงหนุนจากดาวโจนส์ฟิวเจอร์ที่บวกกว่า 100 จุดในช่วงเช้า แต่ประเด็นหลักของความกังวลยังเป็นเรื่องปัญหาหนี้สินในยุโรป ส่วนปัจจัยในประเทศก็ไม่มีอะไรหลังการชุมนุมฯเงียบไป ทุกอย่างก็เป็นปกติเหมือนเดิม ช่วงบ่ายตลาดฯคงแกว่งตามภูมิภาคเป็นหลัก พร้อมให้กรอบการแกว่งไว้ที่ 720-740 จุด
ตลาดหลักทรัพย์ปิดตลาดช่วงเช้าวันนี้ที่ระดับ 735.74 จุด เพิ่มขึ้น 6.80 จุด(+0.93%)มูลค่าการซื้อขาย 10,540.79 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกเป็นส่วนใหญ่ โดยแตะจุดสูงสุดของช่วงเช้าที่ 736.24 จุด และแตะจุดต่ำสุดของช่วงเช้าที่ระดับ 726.35 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้เคลื่อนไหวตามตลาดหุ้นอื่นในภูมิภาคเอเชียที่ต่างบวกกันทั่วหน้า และคงจะได้แรงหนุนจากดาวโจนส์ฟิวเจอร์ที่ช่วงเช้าบวกไปได้กว่า 100 จุดด้วย 
ประเด็นหลักยังเป็นเรื่องความกังวลเกี่ยวกับปัญหาหนี้สินในยุโรป แต่ตอนนี้ก็ยังไม่ได้มีอะไรเพิ่มเติม ส่วนปัจจัยในประเทศตอนนี้ก็ไม่มีอะไร หลังจากที่การชุมนุมฯเงียบไป ทุกอย่างก็เป็นปกติเหมือนเดิม
แนวโน้มการลงทุนในช่วงบ่ายนี้ นายสมชาย กล่าวว่า ตลาดฯคงจะแกว่งตัว โดยอิงตามตลาดภูมิภาคเป็นหลัก โดยให้กรอบการแกว่งไว้ที่ 720-740 จุด พร้อมแนะ"เทรดดิ้ง"
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                    BANPU  มูลค่าการซื้อขาย 813.44 ล้านบาท ปิดที่ 576.00 บาท ลดลง    6.00 บาท          PTTCH  มูลค่าการซื้อขาย 750.27 ล้านบาท ปิดที่  90.50 บาท เพิ่มขึ้น   1.25 บาท          PTT    มูลค่าการซื้อขาย 594.43 ล้านบาท ปิดที่ 240.00 บาท เพิ่มขึ้น   3.00 บาท          SCC    มูลค่าการซื้อขาย 540.20 ล้านบาท ปิดที่ 239.00 บาท เพิ่มขึ้น   3.00 บาท          CPF    มูลค่าการซื้อขาย 532.17 ล้านบาท ปิดที่  17.50 บาท เพิ่มขึ้น   0.10 บาท